ઈસ્લામાબાદ- પાકિસ્તાનની ચૂંટણી અને ત્યાં બનનારી નવી સરકારના ઘટનાક્રમ ઉપર ચીન પણ નજર માંડીને બેઠું છે. મહત્વની વાત એ છે કે, ચીન-પાકિસ્તાન ઈકોનોમિક કોરિડોર (CPEC) પ્રોજેક્ટમાં ચીને આશરે 62 અબજ ડોલરનું રોકાણ કર્યું છે. જેથી ચીનને હવે એ વાતની ચિંતા છે કે, જો નવાઝ શરીફની પાર્ટી ચૂંટણીમાં નહીં જીતે અને ઈમરાન ખાન સત્તામાં આવશે તો આ પ્રોજેક્ટનું ભવિષ્ય શું? આપને જણાવી દઈએ કે, ચૂંટણી પ્રચાર દરમિયાન ઈમરાન ખાને આ પ્રોજેક્ટની આલોચના કરી હતી. ઉલ્લેખનીય છે કે, ચીને જ્યારે તેના આ મહત્વાકાંક્ષી પ્રોજેક્ટ બેલ્ટ એન્ડ રોડ ઈનિશિએટિવ કાર્યક્રમની શરુઆત કરી હતી ત્યારે ચીનનું અનુમાન હતું કે, આનાથી પાકિસ્તાનમાં મોટો બદલાવ આવશે અને નવાઝ શરીફની સરકાર વધુ મજબૂત થશે.